****

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 482/22.12.2022**

**privind însușirea documentațiilor cadastrale de primă înscriere a unor imobile teren din municipiul Satu Mare, cu destinația de drum**

Consiliul local al Municipiului Satu Mare,

Analizând proiectul de hotărâre înregistrat sub nr. 70933/15.12.2022, referatul de aprobare al inițiatorului înregistrat sub nr.70935/15.12.2022, raportul de specialitate al Serviciului Patrimoniu, Concesionări, Închirieri înregistrat sub nr.70936/15.12.2022, raportul de specialitate al Serviciului Juridic înregistrat sub nr.71193/15.12.2022 și avizele comisiilor de specialitate ale Consiliului Local Satu Mare,

Ținând cont de prevederile:

- art. 136 alin. (4) din Constituția României, art. 881, art. 885 alin. (1), art. 888 ale Codului civil, Titlul VII, Cartea funciară,

- art. 10 alin. (2), art. 24 alin. (2) și alin. (3) ale Legii cadastrului și publicității imobiliare nr. 7/1996, republicată, cu modificările și completările ulterioare,

- art. 23 și art. 78 din Ordinul ANCPI nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară,

-art. 3 lit. a) din O.G. nr. 43/1997 privind regimul juridic al drumurilor, republicată, cu modificările și completările ulterioare,

Având în vedere prevederile art. 87 alin. (5), art. 286 alin. (4), Anexa 4, pct. 1 din OUG nr. 57/2019 privind Codul administrativ, cu modificările și completările ulterioare,

Luând în considerare prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), ale art. 139 alin. (2) și ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se însușesc documentațiile cadastrale de primă înscriere, întocmite de S.C. Syntax SRL prin Budai Zsolt Petru, a unor imobile teren, situate în municipiul Satu Mare și care fac parte integrantă din prezenta hotărâre, după cum urmează:

* Nr. proiect 325/2022- drumul Luncii în suprafață de 5393 mp, categoria de folosință drum în intravilan- DR,
* Nr. proiect 326/2022 – Drumul Cimbrului -tronson 1, în suprafață de 1882 mp, categoria de folosință drum în intravilan- DR,
* Nr. proiect 327/2022 – Drumul Cimbrului- tronson 2, în suprafață de 327 mp, categoria de folosință drum în intravilan- DR,
* Nr. proiect 329/2022 – nr. top 577/151 în suprafață de 679 mp, categoria de folosință drum în intravilan- DR,
* Nr. proiect 330/2022 – Drumul Mușcatelor- tronson 1, în suprafață de 494 mp, categoria de folosință drum în intravilan- DR,
* Nr. proiect 331/2022 – Drumul Mușcatelor-tronson 2, în suprafață de 2295 mp, categoria de folosință drum în intravilan- DR,
* Nr. proiect 332/2022 – Drumul Petalelor, în suprafață de 4031 mp, categoria de folosință drum în intravilan- DR,
* Nr. proiect 334/2022 – Drumul Salviei, în suprafață de 2886 mp, categoria de folosință drum în intravilan - DR,
* Nr. proiect 336/2022 – nr. top 577/187/12 în suprafață de 685 mp, categoria de folosință drum în intravilan - DR,
* Nr. proiect 337/2022 – nr. top 577/187/35 în suprafață de 833 mp, categoria de folosință drum în intravilan - DR,
* Nr. proiect 338/2022 – Drumul Frunzelor-tronson 1, în suprafață de 2070 mp, categoria de folosință drum în intravilan - DR,
* Nr. proiect 339/2022 – Drumul Afinelor, în suprafață de 7388 mp, categoria de folosință drum în intravilan - DR,
* Nr. proiect 335/2022 – Drumul Vinului, în suprafață de 1323 mp, categoria de folosință drum în intravilan - DR,
* Nr. proiect 341/2022 – Drumul Curcubeului, în suprafață de 4708 mp, categoria de folosință drum în intravilan - DR,
* Nr. proiect 342/2022 – Drumul Gutuiului, în suprafață de 1071 mp, categoria de folosință drum în intravilan - DR,
* Nr. proiect 343/2022 – Drumul Frasinului, în suprafață de 3346 mp categoria de folosință drum în intravilan - DR,
* Nr. proiect 344/2022 – Drumul Lavandei, în suprafață de 1605 mp, categoria de folosință drum în intravilan - DR,
* Nr. proiect 345/2022 – nr. top 547/19/68,547/19/73,547/19/81 și 577/204 în suprafață de 1245 mp, categoria de folosință drum în intravilan - DR,
* Nr. proiect 346/2022 Drumul Frunzelor- tronson 2 - în suprafață de 668 mp, categoria de folosință drum în intravilan- DR.

**Art. 2.** Se aprobă înscrierea în domeniul public al Municipiului Satu Mare a imobilelor identificate la art.1, cu categoriile de folosință specificate.

**Art. 3.** Se dispune O.C.P.I. Satu Mare înscrierea în evidențele de Publicitate Imobiliară a celor aprobate la articolele precedente şi înființarea de coli de Carte Funciară.

**Art. 4.** Cu ducerea la îndeplinire a prezentei se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, doamnei Tămășan Ilieș Cristina Marina, Viceprimar al Municipiului Satu Mare și către O.C.P.I. Satu Mare prin intermediul Serviciului Patrimoniu Concesionări Închirieri.

**Președinte de ședință, Contrasemnează**

 **Golban Ligia Veturia Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcție  | 23 |
| Nr. total al consilierilor prezenți | 23 |
| Nr total al consilierilor absenți | 0 |
| Voturi pentru | 23 |
| Voturi împotrivă | 0 |
| Abțineri | 0 |

Redactat în 3 exemplare originale